Úradný vestník C 248 , 16/09/1983 S. 0002 - 0004

Fínske špeciálne vydanie: Kapitola 11 Zväzok 11 S. 0018

Španielske špeciálne vydanie: Kapitola 11 Zväzok 18 S. 0285

Švédske špeciálne vydanie: Kapitola 11 Zväzok 11 S. 0018

Portugalské špeciálne vydanie Kapitola 11 Zväzok 18 S. 0285



Výmena listov medzi Európskou komisiou a Environmentálnym programom OSN o posilnení spolupráce medzi obidvoma inštitúciami V Bruseli 15. júna 1983 Dr Mostafa K. Tolba Výkonný riaditeľ Environmentálny program OSN Nairobi Vážený pane, ako predseda Komisie Európskych spoločenstiev s potešením môžem vyjadriť, aký význam prikladá Komisia činnostiam Environmentálneho programu OSN a prianiu upevniť vzťahy a prebiehajúcu spoluprácu s UNEP. Od založenia UNEP máme tú česť, že sme zapojení do jeho práce a zúčastňujeme sa na rokovaniach jeho správnej rady a pomocných orgánov. V priebehu rokov vzrástla medzi našimi dvomi inštitúciami veľmi aktívna obojstranne prospešná spolupráca. Naše inštitúcie majú spoločný záujem v mnohých oblastiach týkajúcich sa ochrany životného prostredia. V súlade s článkom 229 zmluvy Komisia preto s Vami súhlasí v otázke upevnenia a rozvíjania spolupráce medzi našimi dvomi inštitúciami, aby naše činnosti dostali pozitívnejší smer a aby sa ešte účinnejšie dosahovali ciele ochrany životného prostredia. Naša spolupráca sa bude okrem iného týkať týchto bodov: a) pokračujúca účasť spoločenstva na zasadaniach UNEP v súlade s bežnými postupmi; b) výmena dokumentácie; c) pravidelné kontakty na účel výmeny informácií o činnostiach a programoch oboch inštitúcií; d) konzultácie o otázkach spoločného záujmu, ako sú: - program regionálnych morí, - činnosti v oblasti hodnotenia životného prostredia, - životné prostredie a rozvoj; e) uskutočňovanie všetkých príslušných kontaktov prostredníctvom delegácie Komisie Európskych spoločenstiev v Keni. Rád by som Vám navrhol, aby tento list a Vaša odpoveď tvorili dohodu medzi spoločenstvom a UNEP, ktorá nadobudne platnosť dňom Vašej odpovede. S úctou Gaston E. Thorn 21. júna 1983 Mr G. Thorn predseda Komisie Európskych spoločenstiev; Vážený pane, s potešením som prijal Váš list z 15. júna o upevnení a rozvoji spolupráce medzi našimi inštitúciami. Text tohto listu je nasledovný: "Vážený pane, ako predseda Komisie Európskych spoločenstiev s potešením môžem vyjadriť, aký význam prikladá Komisia činnostiam Environmentálneho programu OSN a prianiu upevniť vzťahy a prebiehajúcu spoluprácu s UNEP. Od založenia UNEP máme tú česť, že sme zapojení do jeho práce a zúčastňujeme sa na rokovaniach jeho správnej rady a pomocných orgánov. V priebehu rokov vzrástla medzi našimi dvomi inštitúciami veľmi aktívna obojstranne prospešná spolupráca. Naše inštitúcie majú spoločný záujem v mnohých oblastiach týkajúcich sa ochrany životného prostredia. V súlade s článkom 229 zmluvy Komisia preto s Vami súhlasí v otázke upevnenia a rozvíjania spolupráce medzi našimi dvomi inštitúciami, aby naše činnosti dostali pozitívnejší smer a aby sa ešte účinnejšie dosahovali ciele ochrany životného prostredia. Naša spolupráca sa bude okrem iného týkať týchto bodov: a) pokračujúca účasť spoločenstva na zasadaniach UNEP v súlade s bežnými postupmi; b) výmena dokumentácie; c) pravidelné kontakty na účel výmeny informácií o činnostiach a programoch oboch inštitúcií; d) konzultácie o otázkach spoločného záujmu, ako sú: - program regionálnych morí, - činnosti v oblasti hodnotenia životného prostredia, - životné prostredie a rozvoj; e) uskutočňovanie všetkých príslušných kontaktov prostredníctvom delegácie Komisie Európskych spoločenstiev v Keni. Rád by som Vám navrhol, aby tento list a Vaša odpoveď tvorili dohodu medzi spoločenstvom a UNEP, ktorá nadobudne platnosť dňom Vašej odpovede. S úctou Gaston E. Thorn" S potešením Vám oznamujem plný súhlas UNEPu so všetkými vyššie uvedenými bodmi. Beriem na vedomie, že ste na účel uskutočňovania všetkých príslušných kontaktov s UNEP ustanovili delegáciu Komisie Európskych spoločenstiev v Keni. Podobne aj ja ustanovujem pre kontakty s Komisiou Európskych spoločenstiev oblastnú kontaktnú kanceláriu v Ženeve. Prosím, prijmite výraz mojej najhlbšej úcty. Výkonný riaditeľ Mostafa K. Tolba --------------------------------------------------